
VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS
DĖL ASOCIJUOTŲ ASMENŲ TARPUSAVIO SANDORIŲ ARBA ŪKINIŲ OPERACIJŲ ATASKAITOS FR0528 FORMOS IR JOS UŽPILDYMO TAISYKLIŲ PATVIRTINIMO

2005 m. kovo 22 d. Nr. VA-27
Vilnius


Vadovaudamasi Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu ir siekdamas įgyvendinti Lietuvos Respublikos pelno mokesčio įstatymo 50 straipsnio 2 dalies 1 punktą:
Preambulės pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            

. Tvirtinu pridedamas:
. Asocijuotų asmenų tarpusavio sandorių arba ūkinių operacijų ataskaitos FR0528 formos užpildymo taisykles (toliau–taisyklės);
. Asocijuotų asmenų tarpusavio sandorių arba ūkinių operacijų ataskaitos FR0528 formą su papildomo lapo FR0528P forma (toliau – FR0528 forma).
. Įsakau:
. Mokesčių mokėtojus aptarnaujantiems apskričių valstybinių mokesčių inspekcijų (toliau – AVMI) valstybės tarnautojams ir darbuotojams, dirbantiems pagal darbo sutartis bei gaunantiems darbo užmokestį iš Lietuvos Respublikos valstybės biudžeto, kontroliuoti, kad mokesčių mokėtojai naudotų šiuo įsakymu patvirtintą FR0528 formą ir vadovautųsi taisyklėmis;
. Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) Informacinių technologijų departamentui:
. įtraukti FR0528 formą į Dokumentų formų registrą,
. užtikrinti, kad FR0528 forma pildyti kompiuteriu būtų pritaikyta per mėnesį nuo jos patvirtinimo dienos,
. užtikrinti, kad per informacinių sistemų taikomųjų programų užsakymo formoje suderintus terminus būtų parengta programinė įranga FR0528 formoje pateikiamiems duomenims apdoroti;
. VMI prie FM Paslaugų mokesčių mokėtojams departamentui organizuoti pagal poreikį FR0528 formos pagaminimą ir AVMI aprūpinimą jomis.
. Nustatau, kad 2004 ir 2005 metų mokestinių laikotarpių pirminės ir patikslintos ataskaitos turi būti teikiamos vadovaujantis šiuo įsakymu patvirtintomis taisyklėmis ir naudojant FR0528 formą.
. VMI prie FM viršininko pavaduotojams pagal kompetenciją ir AVMI viršininkams kontroliuoti šio įsakymo vykdymą“.



VIRŠININKĖ	VIOLETA LATVIENĖ

SUDERINTA
Lietuvos Respublikos socialinės apsaugos ir darbo ministrė,
pavaduojanti Lietuvos Respublikos finansų ministrą,
Vilija Blinkevičiūtė
2005-03-22



PATVIRTINTA
Valstybinės mokesčių inspekcijos prie
Lietuvos Respublikos finansų ministerijos viršininko 
2005 m. kovo 22 d. įsakymu Nr. VA-27
(Valstybinės mokesčių inspekcijos prie
Lietuvos Respublikos finansų ministerijos viršininko 
2014 m. lapkričio 17 įsakymo Nr. VA-140 
redakcija)


ASOCIJUOTŲ ASMENŲ TARPUSAVIO SANDORIŲ ARBA ŪKINIŲ OPERACIJŲ
ATASKAITOS FR0528 FORMOS UŽPILDYMO TAISYKLĖS


 SKYRIUS


. Asocijuotų asmenų tarpusavio sandorių arba ūkinių operacijų ataskaitos FR0528 formos užpildymo taisyklės (toliau – taisyklės) nustato metinės pelno mokesčio deklaracijos priedo – asocijuotų asmenų tarpusavio sandorių ir/ar ūkinių operacijų ataskaitos FR0528 formos ir jos papildomo lapo FR0528P formos (toliau – ataskaitos forma) užpildymo tvarką.
. Taisyklės parengtos, vadovaujantis Lietuvos Respublikos pelno mokesčio įstatymo (toliau – PMĮ), Lietuvos Respublikos gyventojų pajamų mokesčio įstatymo (toliau – GPMĮ), Lietuvos Respublikos mokesčių administravimo įstatymo (toliau – MAĮ) ir kitų teisės aktų nuostatomis.
. Taisyklėse vartojamos sąvokos atitinka PMĮ, GPMĮ, MAĮ, Lietuvos Respublikos finansų įstaigų įstatyme (toliau – FĮĮ), Lietuvos Respublikos civiliniame kodekse ir kituose teisės aktuose apibrėžtas sąvokas.
. Tinkamai užpildytą ataskaitos formą kartu su metine pelno mokesčio deklaracija tiek Lietuvos vienetas, tiek užsienio vienetas, vykdantis veiklą Lietuvos Respublikoje per nuolatinę buveinę (toliau – vienetas), turi pateikti mokesčių administratoriui. Vienetas ataskaitos formą turi teikti, jei su asocijuotu asmeniu per mokestinį laikotarpį (mokestinius metus ar kitokį) turėjo sudaręs sandorių ir / ar ūkinių operacijų, kurių vieno (-os) vertė buvo lygi arba didesnė kaip 90 000 eurų, arba turėjo sudaręs vienarūšių ir / ar nevienarūšių sandorių ir / ar ūkinių operacijų, kurių bendra vertė per mokestinį laikotarpį (mokestinius metus ar kitokį) buvo lygi arba didesnė kaip 90 000 eurų, ir / arba buvo asocijuotam asmeniui suteikęs ir / arba iš jo gavęs paskolų (ar sudaręs kitos rūšies finansavimo sandorius, pavyzdžiui, garantijų teikimas, lėšų centralizavimo veikla (angl. cash pool)), kurių suma nors vieną mokestinio laikotarpio dieną buvo lygi arba viršijo 90 000 eurų. Sandorio ir / ar ūkinės operacijos vertė yra nustatoma be pridėtinės vertės mokesčio (toliau – PVM). Nustatant asocijuotą asmenį, vadovaujamasi PMĮ 2 straipsnio 8 dalimi.
Ataskaitos formoje nedeklaruojami ir, skaičiuojant 90 000 eurų vertę, neįtraukiami išmokėti ar gauti dividendai, suteikta ar gauta parama, mokestinių nuostolių perdavimas tarp vienetų grupės vienetų pagal PMĮ 56¹ straipsnį, avansiniai mokėjimai, darbo užmokestis, apskaičiuotas prestižas, su įstatinio kapitalo formavimu, didinimu ar mažinimu susijusios ūkinės operacijos, įmonei baigiant veiklą, išmokamos lėšos (pinigais ar turtu) vieneto dalyviui. Nustatant prievolę teikti ataskaitos formą, t. y. skaičiuojant 90 000 eurų vertę, neatsižvelgiama į per mokestinį laikotarpį grąžintų atsargų, prekių, produkcijos, piniginių lėšų (pavyzdžiui, paskolos) ar kito turto vertę.

1 pavyzdys. A, B ir C įmonės yra asocijuoti asmenys. A įmonė per mokestinį laikotarpį iš C įmonės įsigijo prekių už 100 000 Eur, C įmonė suteikė A įmonei transportavimo (pervežimo) paslaugų už 1 000 Eur. C ir B įmonių nevienarūšių sandorių ir / ar ūkinių operacijų bendra vertė buvo 20 000 Eur. Kitokių sandorių ir / ar ūkinių operacijų tarpusavyje įmonės nebuvo sudariusios. Ataskaitos formą teikia A ir C įmonės, nes tarpusavio sandorių ir / ar ūkinių operacijų vertė buvo didesnė kaip 90 000 Eur. Teikiama ataskaitos forma deklaruojami visi A ir C įmonių tarpusavio sandoriai, t. y. prekių pardavimo / įsigijimo sandoris už 100 000 Eur ir transportavimo (pervežimo) paslaugų teikimas / įsigijimas už 1 000 Eur.	2 pavyzdys. A, B ir C įmonės yra asocijuoti asmenys. A įmonė per mokestinį laikotarpį iš B įmonės įsigijo prekių bei jai suteikė paslaugų. Šių sandorių ir / ar ūkinių operacijų vertė buvo 50 000 Eur. B įmonė iš C įmonės įsigijo prekių už 70 000 Eur. A, B ir C įmonėms ataskaitos formos nereikia teikti, nes sandorių ir / ar ūkinių operacijų vertė su konkrečiu asocijuotu asmeniu buvo mažesnė kaip 90 000 Eur.	3 pavyzdys. A įmonė mokestinio laikotarpio pirmajame ketvirtyje suteikė asocijuotai B įmonei 150 000 Eur paskolą. B įmonė paskolą grąžino tų pačių metų spalio 1 dieną, priskaičiuota 4 000 Eur palūkanų. Šiuo atveju ataskaitos formą teikti reikia, nes sandorio vertė (paskolos suma) buvo didesnė kaip 90 000 Eur. Ataskaitos formoje turi būti įrašomos šios paskolos palūkanos (4 000 Eur).	4 pavyzdys. A ir B įmonės yra Lietuvos asocijuoti asmenys. A įmonė per mokestinį laikotarpį iš B įmonės įsigijo prekių už 100 000 Eur ir grąžino iš B įmonės įsigytų prekių už 
30 000 Eur. Ataskaitos formą A ir B įmonės privalo pateikti, nes, vertinant ataskaitos formos teikimo prievolę ir skaičiuojant 90 000 Eur vertę, į grąžintų prekių vertę neatsižvelgiama.  	5 pavyzdys. A įmonė iš užsienio asocijuoto asmens per mokestinį laikotarpį įsigijo komplektuojamųjų detalių už 70 000 Eur ir grąžino detalių už 20 000 Eur. A įmonei ataskaitos formos už mokestinį laikotarpį teikti nereikia, nes sandorių vertė nesiekė 90 000 Eur.	6 pavyzdys. A įmonė užsienio asocijuotam asmeniui 2015 m. suteikė 40 000 Eur trumpalaikę paskolą, kuri 2015 m. buvo grąžinta, taip pat tam pačiam asmeniui 2015 m. pardavė prekių už 20 000 Eur. A įmonei ataskaitos formos už mokestinį laikotarpį teikti nereikia, nes sandorių vertė nesiekė 90 000 Eur. Paskolos grąžinimas neįskaitomas, skaičiuojant bendrą sudarytų sandorių sumą. 	7 pavyzdys. A įmonė 2014 m. buvo suteikusi 40 000 Eur paskolą asocijuotai B įmonei dvejų metų laikotarpiui. 2015 m. paskola nebuvo grąžinta, jos likutis sudarė 40 000 Eur. Taip pat 2015 m. A įmonė pardavė B įmonei prekių už 60 000 Eur. A įmonei kyla prievolė teikti ataskaitos formą už 2015 m. mokestinį laikotarpį, nes nevienarūšių sandorių (galiojančios paskolos ir prekių pardavimo) vertė viršijo 90 000 Eur.	8 pavyzdys. A įmonė, siekdama efektyviai panaudoti turimas lėšas ir įgyti galimybę gauti finansavimą bei optimizuoti trumpalaikio skolinimo kaštus, dalyvauja įmonių grupės, kuriai priklauso A įmonė, centralizuotoje lėšų valdymo sistemoje (angl. cash pool). Už šios sistemos administravimą ir finansinių rizikų valdymą atsakinga motininė B įmonė. 2023 m. A įmonė skolinosi finansinių lėšų iš šios sistemos, taip pat A įmonės sąskaitoje buvęs teigiamas lėšų likutis buvo pervedamas į įmonių grupės bendrą sąskaitą šalių sutartu periodiškumu. Skaičiuojant 90 000 Eur ribą, turi būti sudedamos pasiskolintų ir paskolintų lėšų sumos tų datų, kuriomis vyko atitinkamos ūkinės operacijos (pavyzdžiui, skolinantis lėšas – kas mėnesį, o paskolinant – kiekvieną dieną). Atsižvelgiant į tai, kad tokių ūkinių operacijų skaičius paprastai yra didelis dėl jų dažnumo, tikėtina, kad A įmonė viršys 90 000 Eur ribą, todėl jai kils prievolė teikti 2023 m. atskaitos formą.

TAR pastaba. 4 punkto nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-35,
2016-03-31,
paskelbta TAR 2016-03-31, i. k. 2016-06726            
Nr. VA-130,
2016-10-12,
paskelbta TAR 2016-10-12, i. k. 2016-25019            
Nr. VA-78,
2025-09-04,
paskelbta TAR 2025-09-04, i. k. 2025-14984            

. Ataskaitos formos neteikia valstybės ir savivaldybių įmonės, vykdžiusios sandorius su savivaldybėmis arba kitomis valstybės ar savivaldybių įmonėmis. 
. Ataskaitos forma turi būti teikiama, vadovaujantis Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymu Nr. VA-135 „Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo“ (toliau – Deklaracijų pateikimo taisyklės), nuostatomis.
. Tinkamai užpildyta ataskaitos forma kartu su metine pelno mokesčio deklaracija turi būti pateikiama, mokestiniam laikotarpiui pasibaigus, iki kito mokestinio laikotarpio šešto mėnesio penkioliktos dienos (iki kitų metų birželio 15 dienos, jei mokestinis laikotarpis yra kalendoriniai metai), o paskutinio mokestinio laikotarpio ataskaitos forma kartu su metine pelno mokesčio deklaracija turi būti pateikiama per 30 dienų nuo vieneto veiklos pabaigos. Vienetai, kuriems nustatytas su ankstesniu mokestiniu laikotarpiu nesutampantis mokestinis laikotarpis, pereinamojo mokestinio laikotarpio ataskaitos formą kartu su metine pelno mokesčio deklaracija mokesčių administratoriui turi pateikti ne vėliau kaip iki naujo nustatyto mokestinio laikotarpio šešto mėnesio 15 dienos. 
Punkto pakeitimai:
Nr. VA-130,
2016-10-12,
paskelbta TAR 2016-10-12, i. k. 2016-25019            

. Ataskaitos forma mokesčių administratoriui turi būti pateikiama per Valstybinės mokesčių inspekcijos prie Lietuvos Respublikos finansų ministerijos elektroninio deklaravimo sistemą (http://deklaravimas.vmi.lt), vadovaujantis Dokumentų teikimo elektroniniu būdu taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 21 d. įsakymu Nr. VA-83 „Dėl Dokumentų teikimo elektroniniu būdu taisyklių patvirtinimo. 
Punkto pakeitimai:
Nr. VA-35,
2016-03-31,
paskelbta TAR 2016-03-31, i. k. 2016-06726            

. Ataskaitos formoje duomenys turi būti įrašomi be PVM. Vienetas, kuris nėra PVM mokėtojas, duomenis nurodo su PVM. 
Ataskaitos formoje piniginės sumos turi būti nurodomos eurais. Sumos turi būti suapvalinamos: 49 centai ir mažiau – atmetami, 50 centų ir daugiau – laikomi vienu euru.
10. Neteko galios nuo 2016-10-01
Punkto naikinimas:
Nr. VA-35,
2016-03-31,
paskelbta TAR 2016-03-31, i. k. 2016-06726        

11. Neteko galios nuo 2016-10-01
Punkto naikinimas:
Nr. VA-35,
2016-03-31,
paskelbta TAR 2016-03-31, i. k. 2016-06726        

 SKYRIUS




. Ataskaitos formos 1 eilutėje turi būti įrašomas vieneto mokesčių mokėtojo identifikacinis numeris (kodas). Jeigu ataskaitos formą pateikia užsienio vienetas, vykdantis veiklą Lietuvos Respublikoje per nuolatinę buveinę, šioje eilutėje turi būti įrašomas tai nuolatinei buveinei suteiktas mokesčių mokėtojo identifikacinis numeris (kodas), sudarytas iš 10 skaitmenų.
. Ataskaitos formą pateikiančio vieneto pavadinimas ir buveinė (adresas) nurodomi:
. 2 eilutėje – pavadinimas,
. 3 eilutėje – buveinė (adresas);
. 4 eilutėje – telefono numeris (neužpildoma),
. 5 eilutėje – fakso numeris (jei turi) (neužpildoma),
. 6 eilutėje – elektroninio pašto adresas (jei turi) (neužpildoma).
Ataskaitos formos atitinkamuose laukeliuose turi būti nurodyta jos užpildymo data.
TAR pastaba. 13 punkto nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-35,
2016-03-31,
paskelbta TAR 2016-03-31, i. k. 2016-06726            
Nr. VA-78,
2025-09-04,
paskelbta TAR 2025-09-04, i. k. 2025-14984            

. Ataskaitos formos 7 eilutėje „Mokestinis laikotarpis“ laukeliuose „Mokestiniai metai“ arba „Arba kitas mokestinis laikotarpis“ turi būti nurodomas vieneto mokestinis laikotarpis:
. laukelis „Mokestiniai metai“ turi būti užpildytas tuo atveju, kai vieneto mokestiniai metai sutampa su kalendoriniais metais (tada laukelis „Arba kitas mokestinis laikotarpis“ neužpildomas);
. laukelį „Arba kitas mokestinis laikotarpis“ turi užpildyti tie vienetai, kuriems pagal PMĮ 6 straipsnį nustatytas kitas (ne kalendorinių metų) mokestinis laikotarpis. Tokiu atveju šiame laukelyje turi būti nurodomos to mokestinio laikotarpio pradžios ir pabaigos datos arba pereinamojo mokestinio laikotarpio (laikotarpio, susidariusio pakeitus mokestinį laikotarpį) pradžios ir pabaigos datos (laukelis „Mokestiniai metai“ šiuo atveju neužpildomas). 
Ataskaitos formoje nurodytas mokestinis laikotarpis turi sutapti su metinės pelno mokesčio deklaracijos PLN204, PLN204A, PLN204N ir PLN204U formose, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2007 m. sausio 15 d. įsakymu Nr. VA-2 „Dėl Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisyklių patvirtinimo“, nurodytu mokestiniu laikotarpiu.
TAR pastaba. 14.2 papunkčio nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            

. Ataskaitos formos 8 eilutėje turi būti nurodomas ataskaitos formos papildomų FR0528P formos lapų skaičius. 8 eilutė neužpildoma, jei neteikiami papildomi FR0528P formos lapai.



. Asocijuoto Lietuvos ir / ar užsienio asmens duomenys turi būti įrašomi taip:
. Ataskaitos formos 9 eilutėje – vieneto identifikacinis numeris (kodas) arba fizinio asmens kodas. Jeigu pateikiami duomenys apie užsienio asmenį, šioje eilutėje turi būti įrašomas užsienio asmens teisinio įregistravimo savo valstybėje kodas arba atitinkamas fiziniam asmeniui savo valstybėje suteiktas asmens kodas ar kitas identifikacinis numeris. Tais atvejais, kai fizinis asmuo neturi asmens kodo, turi būti nurodomas jo asmens tapatybę patvirtinančiame dokumente nurodytas identifikacinis numeris. Jeigu fizinis asmuo neturi asmens kodo ar minėto identifikacinio numerio, šioje eilutėje turi būti įrašomi jo asmens tapatybę patvirtinančio dokumento serija ir numeris bei požymio ženklas „D“ (tarp dokumento serijos, numerio simbolių ir požymio ženklo turi būti paliekama po vieną tuščią langelį). 
Deklaruojant ūkines operacijas su paties Lietuvos vieneto nuolatine buveine užsienio valstybėje ar sandorius su kito Lietuvos vieneto nuolatine buveine kitoje valstybėje ar užsienio vieneto nuolatine buveine Lietuvoje ar kitoje valstybėje, nurodomas tai nuolatinei buveinei suteiktas mokesčių mokėtojo numeris. Tais atvejais, kai nėra galimybės nustatyti, ar kontroliuojamasis sandoris sudarytas su Lietuvos ar užsienio valstybės vienetu ar tokio vieneto nuolatine buveine kitoje valstybėje, ataskaitos formos 9 eilutėje nurodomi Lietuvos ar užsienio vieneto identifikaciniai duomenys, kaip nurodyta šio papunkčio pirmoje pastraipoje; 
. Ataskaitos formos 10 eilutėje – vieneto pavadinimas arba fizinio asmens vardas ir pavardė. Jeigu pateikiami duomenys apie užsienio vienetą, šioje eilutėje turi būti įrašomas užsienio vieneto pavadinimas iš jo teisinio įregistravimo pažymėjimo. Jeigu pateikiami duomenys apie vieneto nuolatinę buveinę, atitinkamai šioje eilutėje turi būti nurodytas požymis NB. Jeigu šioje eilutėje netelpa visas vieneto pavadinimas arba fizinio asmens vardas ir pavardė, tuomet tekstas trumpinamas, nurodant esminę sutrumpintą informaciją (pvz., vieneto teisinės formos trumpinį ir pavadinimą, kuris taip pat gali būti iš dalies trumpinamas, nurodant atitinkamų pavadinimo žodžių pirmąsias raides, taip pat NB požymį, jeigu asocijuotas asmuo yra vieneto nuolatinė buveinė; pirmąją (-ąsias) fizinio asmens vardo raides ir pavardę);
. Ataskaitos formos 11 eilutėje – vieneto buveinės adresas arba fizinio asmens nuolatinė gyvenamoji vieta, nurodant atitinkamos valstybės dviženklį kodą (jeigu visas adresas eilutėje netelpa, tuomet tekstas trumpinamas, nurodant vietovę ir / ar miestą ir visuomet valstybės dviženklį kodą). Jeigu pateikiami duomenys apie užsienio vienetą, šioje eilutėje turi būti įrašomas vieneto buveinės adresas užsienio valstybėje. Jeigu pateikiami duomenys apie vieneto nuolatinę buveinę, turi būti nurodomas šios buveinės adresas, jeigu nuolatinė buveinė jį turi ir jis yra žinomas; kitu atveju – nurodomi vieneto duomenys. Jei pateikiama informacija apie užsienio valstybės fizinį asmenį, šioje eilutėje turi būti įrašoma jo gyvenamoji vieta arba registracijos vieta, o jei tai yra nežinoma, turi būti nurodoma jo rezidavimo valstybė.
TAR pastaba. 16 punkto nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            



. Duomenys apie pardavimo (perleidimo) sandorius ir / ar ūkines operacijas su asocijuotu asmeniu turi būti įrašomi taip:
. Ataskaitos formos 12 eilutėje – ilgalaikio materialiojo turto pardavimas (perleidimas) asocijuotam asmeniui. 12 eilutės laukelyje „Pajamos“ turi būti įrašoma už ilgalaikio materialiojo turto pardavimą (perleidimą) asocijuotam asmeniui gautina (gauta) pajamų suma, t. y. visa tokio turto pardavimo (perleidimo) pajamų suma, neatsižvelgiant į PMĮ 16 straipsnio nuostatas. 12 eilutės laukelyje „Sąnaudos“ turi būti įrašoma tokio perleisto ilgalaikio materialiojo turto įsigijimo kainos nenudėvėtoji dalis. Jei turto likutinė vertė lygi nuliui, laukelyje „Sąnaudos“ gali būti įrašomas nulis;
. Ataskaitos formos 13 eilutėje – ilgalaikio nematerialiojo turto pardavimas (perleidimas) ir / ar teisių naudotis nematerialiuoju turtu suteikimas asocijuotam asmeniui. 13 eilutės laukelyje „Pajamos“ turi būti įrašoma už ilgalaikio nematerialiojo turto pardavimą (perleidimą) ir / ar teisių naudotis nematerialiuoju turtu suteikimą asocijuotam asmeniui gautina (gauta) pajamų suma, t. y. visa tokio turto pardavimo (perleidimo) pajamų suma, neatsižvelgiant į PMĮ 16 straipsnio nuostatas. 13 eilutės laukelyje „Sąnaudos“ turi būti įrašoma tokio perleisto ilgalaikio nematerialiojo turto įsigijimo kainos neamortizuotoji dalis ir / ar su teisių naudotis nematerialiuoju turtu suteikimu susijusių sąnaudų suma. Jei turto likutinė vertė lygi nuliui, laukelyje „Sąnaudos“ gali būti įrašomas nulis;
. Ataskaitos formos 14 eilutėje – atsargų, prekių, produkcijos pardavimas (perleidimas) asocijuotam asmeniui. 14 eilutės laukelyje „Pajamos“ turi būti įrašoma pajamų suma, kurią vienetas apskaitė už atsargų, prekių, produkcijos pardavimą (perleidimą) asocijuotam asmeniui. 14 eilutės laukelyje „Sąnaudos“ turi būti įrašoma sąnaudų suma, kurią vienetas patyrė, įsigydamas minėtas atsargas, prekes, ir / ar produkcijos savikainos suma. 
Skaičiuojant pajamų sumą, atsižvelgiama į suteiktas nuolaidas, išrašytus kreditinius ir gautus debetinius dokumentus, t. y. apskaičiuojama taip pat, kaip apskaičiuojamos pajamos, deklaruojant pelno mokestį. Dėl ankstesniais mokestiniais laikotarpiais įsigytų atsargų, prekių, produkcijos grąžinimo 14 eilutės laukelių sumos gali būti neigiamos.
Akcizais apmokestinamų prekių pardavimo atveju, jei akcizai įeina į pardavimo kainą, dėl kurios šalys susitarė, laukelyje „Pajamos“ nurodomos sumos, įskaitant mokėtiną akcizą, laukelyje „Sąnaudos“ – sąnaudų suma, įskaitant mokėtiną akcizą, ir / ar produkcijos savikainos ir mokėtino akcizo suma;

Pavyzdys. A ir B įmonės yra asocijuoti asmenys. Per mokestinį laikotarpį B įmonė pardavė A įmonei prekių už 100 000 Eur. A įmonei grąžinus ankstesniais mokestiniais laikotarpiais įsigytų prekių už 30 000 Eur ir mokestiniu laikotarpiu įsigytų prekių už 15 000 Eur, B įmonė išrašė A įmonei kreditines 45 000 Eur vertės PVM sąskaitas faktūras. Apskaičiuodama pelno mokestį, B įmonė pagal išrašytas kreditines PVM sąskaitas faktūras mažina to mokestinio laikotarpio, kurį prekės buvo grąžintos, pajamas (ir tų prekių įsigijimo verte mažina sąnaudas), todėl ataskaitos formos 14 eilutėje deklaruoja 55 000 Eur pajamų sumą.

. Ataskaitos formos 15 eilutėje – finansinių paslaugų teikimas asocijuotam asmeniui. Šioje eilutėje vienetas turi pateikti duomenis apie FĮĮ 3 straipsnyje nustatytas finansines paslaugas, išskyrus 17 eilutėje nurodomus vertybinių popierių ir išvestinių finansinių priemonių pardavimo (perleidimo) sandorius ir / ar ūkines operacijas ir 28–33 eilutėse nurodomas paskolas ir palūkanas. 15 eilutės laukelyje „Pajamos“ turi būti įrašoma pajamų suma, kurią vienetas apskaitė už suteiktas finansines paslaugas, pvz.: palūkanos, gautos už teigiamą lėšų likutį, dalyvaujant įmonių grupės centralizuotoje lėšų valdymo sistemoje (angl. cash pool); palūkanos, gautos už indėlius; gauti garantijų suteikimo mokesčiai ar palūkanos; gautos finansinės išperkamosios nuomos (lizingo) palūkanos; suteiktos finansinės paslaugos mokestis (faktoringo ar akredityvo paslaugų atveju) ir pan. 15 eilutės laukelyje „Sąnaudos“ turi būti įrašoma sąnaudų suma, kurią vienetas patyrė, suteikdamas finansines paslaugas asocijuotam asmeniui; 

1 pavyzdys. Finansų įstaiga laikė terminuotą indėlį kitoje asocijuotoje finansų įstaigoje. Už indėlį buvo nustatyta ištiestosios rankos principą atitinkanti neigiama palūkanų norma (t. y. indėlio davėjui kilo prievolė sumokėti atlygį indėlį priimančiam vienetui už lėšų saugojimą). Esant tokiai ekonominei situacijai rinkoje, kai už indėlius nustatomos neigiamos palūkanos, indėlio davėjas, deklaruodamas kontroliuojamąjį indėlio sandorį ataskaitos formoje, jos 15 eilutės laukelyje „Pajamos“ nurodo neigiamą mokėtinų palūkanų už padėtą indėlį sumą. Paties indėlio suma ataskaitos formoje nedeklaruojama, tačiau į ją atsižvelgiama, nustatant prievolę teikti ataskaitos formą. 	2 pavyzdys. Įmonė A dalyvauja įmonių grupės centralizuotoje lėšų valdymo sistemoje (angl. cash pool). Už šios sistemos administravimą ir su jos dalyviais susijusių finansinių rizikų valdymą atsakinga įmonių grupės įmonė B, valdanti pagrindinę įmonių grupės sąskaitą, į kurią nustatytu periodiškumu yra pervedami teigiami sistemos dalyvių lėšų likučiai ir iš kurios sistemos dalyviai skolinasi lėšų trumpalaikiams finansiniams įsipareigojimams padengti. Įmonė A ataskaitoje nedeklaruoja ataskaitiniu laikotarpiu paskolintų / pasiskolintų lėšų sumos, tačiau į ją turi atsižvelgti, nustatydama prievolę teikti ataskaitą. Mokamos / gaunamos sumos už dalyvavimą centralizuotoje lėšų valdymo sistemoje ataskaitoje deklaruojamos taip:	- palūkanos, gautinos už suteiktą finansavimą per ataskaitinį laikotarpį, deklaruojamos ataskaitos 15 eilutėje laukelyje „Pajamos“;	- palūkanos, mokėtinos už gautą finansavimą per ataskaitinį laikotarpį, deklaruojamos ataskaitos 23 eilutėje.	Jeigu centralizuotos lėšų valdymo sistemos valdytojui yra nustatytas papildomas atlygis, skaičiuojamas atskirai nuo palūkanų, šis mokėtinas atlygis deklaruojamas ataskaitos 24 eilutėje.

	
. Ataskaitos formos 16 eilutėje – kitų paslaugų teikimas asocijuotam asmeniui. Tokios paslaugos gali būti: turizmo, renginių organizavimo, prekių pervežimo, patalpų priežiūros, apsaugos, draudimo ir kitos paslaugos. 16 eilutės laukelyje „Pajamos“ turi būti įrašoma pajamų suma, kurią vienetas apskaitė už paslaugų suteikimą asocijuotam asmeniui. 16 eilutės laukelyje „Sąnaudos“ turi būti įrašoma sąnaudų suma, kurią vienetas patyrė, suteikdamas paslaugas asocijuotam asmeniui;
. Ataskaitos formos 17 eilutėje – vertybinių popierių ir išvestinių finansinių priemonių pardavimas (perleidimas) asocijuotam asmeniui. 17 eilutės laukelyje „Pajamos“ turi būti įrašoma už vertybinių popierių ir išvestinių finansinių priemonių pardavimą (perleidimą) asocijuotam asmeniui gautina (gauta) pajamų suma, t. y. visa pardavimo (perleidimo) pajamų suma, neatsižvelgiant į PMĮ 16 straipsnio nuostatas. 17 eilutės laukelyje „Sąnaudos“ turi būti įrašoma sąnaudų suma, kurią vienetas patyrė, išleisdamas arba įsigydamas minėtus vertybinius popierius ir išvestines finansines priemones;
. Ataskaitos formos 18 eilutėje – turto nuoma asocijuotam asmeniui. 18 eilutės laukelyje „Pajamos“ turi būti įrašoma pajamų (turto nuomos mokesčio) suma, kurią vienetas apskaitė, sudaręs turto nuomos sandorius su asocijuotu asmeniu. 18 eilutės laukelyje „Sąnaudos“ turi būti įrašoma su turto nuoma susijusių sąnaudų suma. Jei nuomojamas nekilnojamasis turtas ir sąskaitoje už nuomą išskiriamos kompensuotinos komunalinės išlaidos, deklaruojamas tik turto nuomos mokestis (kompensuojamos išlaidos ataskaitos forma nedeklaruojamos);

Pavyzdys. 2021 metais vienetas su asocijuota A įmone pasirašo 3 metų ilgalaikės nuomos sutartį. Nuomos paslaugų teikimo pradžia numatyta 2022 m. kovo 1 d., 2021 m. pabaigoje sumokamas avansas. Į 2021 metų ataskaitos formą šio sandorio įtraukti nereikės, o kitų metų (2022 m. ir vėlesnių) ataskaitų formose turės būti pateikiamos už suteiktas nuomos paslaugas per atitinkamą mokestinį laikotarpį mokėtinos (sumokėtos) sumos.

. Ataskaitos formos 19 eilutėje – kiti pardavimo (perleidimo) sandoriai ir / ar ūkinės operacijos su asocijuotu asmeniu. 19 eilutės laukelyje „Pajamos“ turi būti įrašoma pajamų suma, kurią vienetas apskaitė, sudaręs kitos rūšies nei ataskaitos 12–18 eilutėse nurodytus pardavimo (perleidimo) asocijuotam asmeniui sandorius ir / ar ūkines operacijas. Dėl ekonominių aplinkybių bei sandorių ir / ar ūkinių operacijų ypatumų 19 eilutės laukelyje „Pajamos“ gali būti nurodoma ir neigiama suma.
19 eilutės laukelyje „Sąnaudos“ turi būti įrašoma sąnaudų suma, kurią vienetas patyrė dėl tokių kitos rūšies sandorių ir / ar ūkinių operacijų;

1 pavyzdys. Įmonė A gauna licencinį mokestį iš kitos įmonių grupės įmonės B už suteiktą gamybos licenciją įmonei B gaminti konkrečius gaminius pagal įmonės A sukurtą ir išvystytą technologiją. Įmonė A šį mokestį turi deklaruoti ataskaitos 19 eilutės laukelyje „Pajamos“. Laukelyje „Sąnaudos“ nurodomos ataskaitiniu laikotarpiu įmonės A patirtos sąnaudos, susijusios su gamybos licencijos vystymu įmonės B veiklos teritorijoje.	2 pavyzdys. Įmonė A gauna licencinį mokestį iš kitos įmonių grupės įmonės B už suteiktą gamybos licenciją, kurią įmonė A licencijuoja iš neasocijuotos įmonės C. Įmonės A gaunamas licencinis mokestis deklaruojamas ataskaitos 19 eilutės laukelyje „Pajamos“, o sumokamas licencinis mokestis įmonei C, taip pat kitos susijusios sąnaudos deklaruojamas ataskaitos 19 eilutės laukelyje „Sąnaudos“.	3 pavyzdys. Įmonė A išleido obligacijų emisiją, kurią visą (arba jos dalį) įsigijo asocijuotas asmuo įmonė B. Kadangi asocijuotam asmeniui perleistų obligacijų vertė viršijo 90 00 Eur sumą, obligacijų perleidimo sandorio šalims kyla prievolė šį sandorį deklaruoti FR0528 ataskaitoje. Atitinkamai įmonė B, kuri įsigijo obligacijas, turi deklaruoti tik gaunamas palūkanas už obligacijas FR0528 formos 19 eilutės „Kiti pardavimo (perleidimo) sandoriai ir / ar ūkinės operacijos su AA“ laukelyje „Pajamos“ (įsigytų obligacijų vertė FR0528 formoje nedeklaruojama). Laukelyje „Sąnaudos“ nurodomos ataskaitiniu laikotarpiu įmonės B patirtos sąnaudos, susijusios su įmonės A išplatintų obligacijų įsigijimu, jeigu jų buvo patirta (jeigu tokių sąnaudų nebuvo patirta, įrašoma 0).	Įmonė A turi deklaruoti asocijuotam asmeniui mokamų palūkanų sumą FR0528 ataskaitos „Įsigijimo sandorių ir / ar ūkinių operacijų iš asocijuoto asmens duomenys“ dalies 27 eilutėje „Kiti įsigijimo sandoriai ir / ar ūkinės operacijos su AA“ (perleistų obligacijų vertė FR0528 formoje nedeklaruojama).


. Ataskaitos formos 15–19 eilučių laukelių „Sąnaudos“ galima neužpildyti, jei vienetas neturi galimybės išskirti sąnaudų, susijusių su minėtų eilučių laukeliuose „Pajamos“ deklaruotomis pajamų sumomis. Pavyzdžiui, jeigu asocijuotam asmeniui suteiktų paslaugų įkainiai yra nustatomi palyginamosios nepriklausomos kainos kainodaros metodu ir paslaugų teikėjo finansinėje apskaitoje nesudarytos galimybės priskirti su konkrečiam paslaugų gavėjui suteiktomis paslaugomis susijusios sąnaudų dalies. Tačiau, jeigu kontroliuojamojo sandorio kaina nustatoma taikant kainodaros metodus, susijusius su kaštų ar pelno rodikliais (pvz., taikant „sąnaudos plius“ kainodaros metodą), minėtų eilučių laukeliai „Sąnaudos“ privalo būti užpildyti, kadangi mokesčių mokėtojui informacija apie atitinkamų sandorių sąnaudas yra prieinama;
. Ataskaitos formos 12–19 eilučių laukeliuose „Sandorių ir / ar ūkinių operacijų skaičius“ vienetas turi nurodyti per mokestinį laikotarpį atliktų sandorių ir / ar ūkinių operacijų skaičių. Viena ar kelios vienarūšės tęstinės ūkinės operacijos nurodomos kaip vienas sandoris, kai jos yra atliktos, vadovaujantis viena sutartimi, užsakymu, kitu atitinkamu dokumentu ar žodiniu susitarimu; 

Pavyzdys. Vienetas vieneriems metams su asocijuotu asmeniu sudaro 100 000 Eur vertės valymo ir patalpų priežiūros sutartį, kurioje numatyta, kad už paslaugas atsiskaitoma kas mėnesį. Atitinkamai 12 mokėjimų už suteiktas paslaugas per mokestinį laikotarpį ataskaitos formoje nurodomi kaip vienas sandoris.


. Atsižvelgiant į vieneto prievoles, susijusias su sandorių kainodaros įgyvendinimo reikalavimais, nustatytais Lietuvos Respublikos pelno mokesčio įstatymo 40 straipsnio 2 dalies ir Lietuvos Respublikos gyventojų pajamų mokesčio įstatymo 15 straipsnio 2 dalies įgyvendinimo taisyklėse, patvirtintose Lietuvos Respublikos finansų ministro 2004 m. balandžio 9 d. įsakymu Nr. 1K-123 „Dėl Lietuvos Respublikos pelno mokesčio įstatymo 40 straipsnio 2 dalies ir Lietuvos Respublikos gyventojų pajamų mokesčio įstatymo 15 straipsnio 2 dalies įgyvendinimo taisyklių“ (toliau – kainodaros taisyklės), ataskaitos formos 12–19 eilučių laukeliuose „Kodas“ turi būti įrašomas kodas 1 (jei, sudarant visus užpildomame laukelyje nurodytus pardavimo (perleidimo) sandorius ir / ar ūkines operacijas, buvo taikytas bet koks kainodaros taisyklėse nustatytas kainodaros metodas), 2 (jei kainodaros metodas taikytas, sudarant tik kai kuriuos užpildomame laukelyje nurodytus pardavimo (perleidimo) sandorius ir / ar ūkines operacijas) arba 3 (jei kainodaros metodas netaikytas nė vienu užpildomame laukelyje nurodytu pardavimo (perleidimu) atveju).
TAR pastaba. 17 punkto nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            



. Duomenys apie įsigijimo iš asocijuoto asmens sandorius ir/ar ūkines operacijas turi būti įrašomi taip:
. Ataskaitos formos 20 eilutėje – ilgalaikio materialiojo turto įsigijimas iš asocijuoto asmens. Šioje eilutėje vienetas turi įrašyti bendrą per mokestinį laikotarpį už iš asocijuoto asmens įsigytą (priskirtą ir pan.) ilgalaikį materialųjį turtą mokėtiną (sumokėtą) sumą, nurodytą įsigijimo dokumentuose, sutartyse ir pan.;
. Ataskaitos formos 21 eilutėje – ilgalaikio nematerialiojo turto ir/ar teisų naudotis nematerialiuoju turtu įsigijimas iš asocijuoto asmens. Šioje eilutėje vienetas turi įrašyti bendrą per mokestinį laikotarpį už iš asocijuoto asmens įsigytą (priskirtą ir pan.) ilgalaikį nematerialųjį turtą ir/ar už teises naudotis nematerialiuoju turtu mokėtiną (sumokėtą) sumą, nurodytą įsigijimo dokumentuose, sutartyse ir pan.;
. Ataskaitos formos 22 eilutėje – atsargų, prekių, produkcijos įsigijimas iš asocijuoto asmens. Šioje eilutėje vienetas turi įrašyti bendrą per mokestinį laikotarpį už iš asocijuoto asmens įsigytas atsargas, prekes, produkciją mokėtiną (sumokėtą) sumą, nurodytą įsigijimo dokumentuose, sutartyse ir pan., atsižvelgdamas į gautas nuolaidas, išrašytus debetinius ir gautus kreditinius dokumentus. Dėl ankstesniais mokestiniais laikotarpiais įsigytų atsargų, prekių, produkcijos grąžinimo šios eilutės suma gali būti neigiama. Akcizais apmokestinamų prekių įsigijimo atveju, jei akcizai įeina į kainą, dėl kurios šalys susitarė, 22 eilutėje nurodomos sumos, įskaitant mokėtiną akcizą;
TAR pastaba. 18.3. papunkčio nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            

. Ataskaitos formos 23 eilutėje – asocijuoto asmens suteiktos finansinės paslaugos. Šioje eilutėje vienetas turi pateikti duomenis apie FĮĮ 3 straipsnyje nustatytas finansines paslaugas, išskyrus 25 eilutėje nurodomus vertybinių popierių ir išvestinių finansinių priemonių įsigijimo sandorius ir / ar ūkines operacijas ir 28–33 eilutėse nurodomas paskolas bei palūkanas. Šioje eilutėje vienetas turi įrašyti bendrą per mokestinį laikotarpį už asocijuoto asmens suteiktas finansines paslaugas mokėtiną (sumokėtą) sumą, nurodytą įsigijimo dokumentuose, sutartyse ir pan., pvz.: palūkanos, sumokėtos už gautą finansavimą, dalyvaujant įmonių grupės centralizuotoje lėšų valdymo sistemoje (angl. cash pool); palūkanos, sumokėtos už finansų įstaigų priimtus indėlius; sumokėti garantijų gavimo mokesčiai ar palūkanos; sumokėtos palūkanos už vienetui suteiktą finansinę išperkamąją nuomą (lizingą); gautos finansinės paslaugos mokestis (faktoringo ar akredityvo paslaugų atvejais) ir pan.;
TAR pastaba. 18.4. papunkčio nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            

. Ataskaitos formos 24 eilutėje – asocijuoto asmens suteiktos kitos paslaugos. Tokios paslaugos gali būti: turizmo, renginių organizavimo, prekių vežimo, patalpų priežiūros, apsaugos, draudimo ir kitos paslaugos. Šioje eilutėje vienetas turi įrašyti bendrą per mokestinį laikotarpį už asocijuoto asmens suteiktas kitas paslaugas mokėtiną (sumokėtą) sumą, nurodytą įsigijimo dokumentuose, sutartyse ir pan.;
. Ataskaitos formos 25 eilutėje – vertybinių popierių ir išvestinių finansinių priemonių įsigijimas iš asocijuoto asmens. Šioje eilutėje vienetas turi įrašyti bendrą per mokestinį laikotarpį už iš asocijuoto asmens įsigytus vertybinius popierius ir išvestines finansines priemones mokėtiną (sumokėtą) sumą, nurodytą įsigijimo dokumentuose, sutartyse ir pan.;
. Ataskaitos formos 26 eilutėje – turto nuoma iš asocijuoto asmens. Šioje eilutėje vienetas turi įrašyti bendrą per mokestinį laikotarpį už turto nuomą iš asocijuoto asmens mokėtiną (sumokėtą) sumą, nurodytą įsigijimo dokumentuose, sutartyse ir pan. Jei nuomojamas nekilnojamasis turtas ir sąskaitoje už nuomą išskiriamos kompensuotinos komunalinės išlaidos, deklaruojamas tik turto nuomos mokestis (kompensuojamos išlaidos ataskaitos formoje nedeklaruojamos);
. Ataskaitos formos 27 eilutėje – kiti įsigijimo sandoriai ir / ar ūkinės operacijos su asocijuotu asmeniu (pvz., sumokėti honorarai). Šioje eilutėje vienetas turi įrašyti bendrą per mokestinį laikotarpį už įsigijimo sandorius ir / ar ūkines operacijas iš asocijuoto asmens (nenurodytus ataskaitos 20–26 eilutėse) mokėtiną (sumokėtą) sumą, nurodytą įsigijimo dokumentuose, sutartyse ir pan.
TAR pastaba. 18.8. papunkčio nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            



. Ataskaitos formos 28–33 eilutėse duomenys apie paskolas ir palūkanas už jas turi būti įrašomi taip:
. 28 eilutėje – iš asocijuoto asmens gautos paskolos. 28 eilutės laukelyje „Paskolos suma mokestinio laikotarpio pradžioje“ vienetas turi įrašyti iš asocijuoto asmens gautų paskolų sumą mokestinio laikotarpio pradžioje (gautų paskolų sumą, apskaitomą pirmą mokestinio laikotarpio dieną), o laukelyje „Paskolos suma mokestinio laikotarpio pabaigoje“ iš asocijuoto asmens gautų paskolų sumą mokestinio laikotarpio pabaigoje (gautų paskolų sumą, apskaitomą paskutinę mokestinio laikotarpio dieną);
. 29 eilutėje – asocijuotam asmeniui suteiktos paskolos. 29 eilutės laukelyje „Paskolos suma mokestinio laikotarpio pradžioje“ vienetas turi įrašyti asocijuotam asmeniui suteiktų paskolų sumą mokestinio laikotarpio pradžioje (suteiktų paskolų sumą, apskaitomą pirmą mokestinio laikotarpio dieną), o laukelyje „Paskolos suma mokestinio laikotarpio pabaigoje“ vienetas turi įrašyti asocijuotam asmeniui suteiktų paskolų sumą mokestinio laikotarpio pabaigoje (suteiktų paskolų sumą, apskaitomą paskutinę mokestinio laikotarpio dieną);
. 30 eilutėje – priskaičiuotos palūkanos už iš asocijuoto asmens gautas paskolas. Šioje eilutėje vienetas turi įrašyti per mokestinį laikotarpį priskaičiuotas palūkanas už iš asocijuoto asmens gautas paskolas;
. 31 eilutėje – priskaičiuotos palūkanos už asocijuotam asmeniui suteiktas paskolas. Šioje eilutėje vienetas turi įrašyti per mokestinį laikotarpį priskaičiuotas palūkanas už asocijuotam asmeniui suteiktas paskolas;
. 32 eilutėje pažymima, ar vienetas per mokestinį laikotarpį iš asocijuoto asmens gavo beprocenčių paskolų: „X“ ženklu atitinkamai turi būti pažymėtas ataskaitos 32 eilutės atsakymas „Taip“ arba „Ne“;
. 33 eilutėje pažymima, ar vienetas per mokestinį laikotarpį suteikė asocijuotam asmeniui beprocenčių paskolų: „X“ ženklu atitinkamai turi būti pažymėtas ataskaitos 33 eilutės atsakymas „Taip“ arba „Ne“.

Pavyzdys. A įmonė 2015-01-02 suteikia akcininkui – fiziniam asmeniui – beprocentę 
100 000 Eur paskolą, kuri bus grąžinta tokiais terminais: 50 000 Eur per 2016 m., likę 50 000 Eur – 2017-07-01. 
2015 m. ataskaitos formoje A įmonė turės užpildyti 29 eilutės laukelį „Paskolos suma mokestinio laikotarpio pabaigoje“ ir įrašyti paskolos sumą 100 000 Eur, o 33 eilutėje „X“ ženklu pažymėti atsakymą „Taip“. 
2016 m. ataskaitos formoje įmonė turės užpildyti 29 eilutės laukelį „Paskolos suma mokestinio laikotarpio pradžioje“ (įrašyti tą pačią sumą, kuri nurodyta 2015 m. mokestinio laikotarpio pabaigoje – 100 000 Eur) ir 29 eilutės laukelyje „Paskolos suma mokestinio laikotarpio pabaigoje“ įrašyti 50 000 Eur paskolos likutį mokestinio laikotarpio paskutinę dieną (balanso sudarymo dieną). 33 eilutėje „X“ ženklu turės pažymėti atsakymą „Taip“. 
2017 m. mokestinį laikotarpį paskolos suma nė vieną dieną nebus lygi arba didesnė nei 90 000 Eur, todėl, jei kitų sandorių A įmonė su akcininku nevykdys, jai neatsiras prievolė teikti 2017 m. ataskaitos formos.
Akcininkui suteikta beprocentė paskola neatitinka kainodaros taisyklėse įtvirtinto ištiestosios rankos principo, todėl A įmonė, vadovaudamasi PMĮ 40 straipsnio 2 dalimi, 2015–2017 m. apskaičiuos „menamas“ palūkanas ir jomis nustatyta tvarka (tai deklaruodama pelno mokesčio deklaracijos PLN204 formos 23 laukelyje) padidins apmokestinamąsias pajamas. Ataskaitos FR0528 formoje „menamos“ palūkanos nedeklaruojamos. 

 SKYRIUS


. Jei vienetas per mokestinį laikotarpį sandorių ir/ar ūkinių operacijų sudarė ne su vienu asocijuotu asmeniu, tai su kiekvienu asocijuotu asmeniu sudarytų sandorių ir/ar ūkinių operacijų atveju turi būti užpildomas ataskaitos formos papildomas lapas (FR0528P forma), kurio 1 eilutėje turi būti įrašomas ataskaitos formą teikiančio vieneto mokesčių mokėtojo identifikacinis numeris (kodas), nustatytas šių taisyklių 12 punkte.
. Kiekvieno ataskaitos formos papildomo lapo FR0528P formos 7 eilutėje „Mokestinis laikotarpis“ turi būti įrašyti duomenys, nustatyti šių taisyklių 14 punkte.
. Kiekvieno ataskaitos formos papildomo lapo FR0528P formos 9–11 eilutėse turi būti įrašyti asocijuoto asmens duomenys, nustatyti šių taisyklių 16 punkte.
. Kiekvieno ataskaitos formos papildomo lapo FR0528P formos 12–33 eilutėse turi būti įrašyti duomenys apie sandorius ir/ar ūkinių operacijų su asocijuotu asmeniu. Tokių duomenų įrašymo reikalavimai yra nustatyti šių taisyklių 17–19 punktuose.

 SKYRIUS


. Kai mokesčių mokėtojo pateiktoje ataskaitos formoje nustatomi trūkumai, jie turi būti panaikinti Deklaracijų pateikimo taisyklėse nustatyta tvarka.
. Ataskaitos forma gali būti tikslinama mokesčių mokėtojo iniciatyva ir (arba) pagal mokesčių administratoriaus pranešimą apie pateiktoje ataskaitos formoje esančias klaidas (neatitikimus).
Mokesčių mokėtojas savo iniciatyva ataskaitos formą gali tikslinti per MAĮ nustatytą terminą.   
. Pateikta patikslinta ataskaitos forma turi būti užpildyta šiose taisyklėse nustatyta tvarka. Patikslinta ataskaitos forma pateikiami visi (t. y. ne vien tik tikslinamieji) ataskaitos formoje nurodytini duomenys. 
. Mokesčių mokėtojas, gavęs mokesčių administratoriaus pranešimą apie pateiktoje ataskaitos formoje esančias klaidas (neatitikimus), privalo pataisyti ataskaitos formos duomenis ir šiose taisyklėse nustatyta tvarka visiškai užpildytą patikslintą ataskaitos formą per šiame pranešime nustatytą terminą turi pateikti mokesčių administratoriui. 
. Ataskaitos forma netikslinama, kai, neišrašant kreditinių / debetinių dokumentų, vadovaujantis PMĮ 40 straipsnio 2 dalimi, metinėje pelno mokesčio deklaracijoje deklaruojamas pajamų (pelno) padidinimas / sumažinimas.

Pavyzdys. Įvertinusi 2015–2016 m. sandorių su asocijuotais asmenimis kainodarą, 
A įmonė pastebi, kad 2015–2016 m. paslaugų teikimo sandoriai su asocijuotu asmeniu neatitinka kainodaros taisyklėse įtvirtinto ištiestosios rankos principo, todėl, apskaičiuodama pelno mokestį pagal PMĮ 40 straipsnio 2 dalies nuostatas, turi padidinti apmokestinamąjį pelną.
Jeigu A įmonė priims sprendimą nekeisti jau įvykusių sandorių su asocijuotu asmeniu kainų ir kreditinių dokumentų neišrašyti, tuomet A įmonė tik patikslins 2015 m. ir 2016 m. mokestinių laikotarpių pelno mokesčio deklaracijas ir, vadovaudamasi PMĮ 40 straipsnio 2 dalimi, atitinkamai padidins apmokestinamąjį pelną. Kadangi sandorių su asocijuotu asmeniu vertės nesikeis, ataskaitos forma neturės būti tikslinama.
TAR pastaba. 28 punkto nuostatos taikomos, teikiant ir tikslinant Asocijuotų asmenų tarpusavio sandorių arba ūkinių operacijų ataskaitos FR0528 formas su papildomų lapų FR0528P formomis nuo 2026-01-01.
Punkto pakeitimai:
Nr. VA-78,
2025-09-04,
paskelbta TAR 2025-09-04, i. k. 2025-14984            

 SKYRIUS


. Už ataskaitos formos nepateikimą, patikslintos ataskaitos formos nepateikimą mokesčių administratoriaus nurodymu, pavėluotą pateikimą ar neteisingą duomenų į ją įrašymą taikoma Lietuvos Respublikos teisės aktų nustatyta atsakomybė.

____________________________
Priedo pakeitimai:
Nr. VA-19,
2007-03-19,
Žin., 2007, Nr.
35-1300 (2007-03-27), i. k. 1072055ISAK000VA-19            
Nr. VA-30,
2012-03-05,
Žin., 2012, Nr.
29-1376 (2012-03-08), i. k. 1122055ISAK000VA-30            
Nr. VA-140,
2014-11-17,
paskelbta TAR 2014-11-17, i. k. 2014-16969            




Priedų pakeitimai:

Asocijuotų asmenų tarpusavio sandorių arba ūkinių operacijų ataskaitos FR0528 forma su papildomo lapo FR0528P forma pagal įsakymą Nr. VA-78
Papildyta priedu:
Nr. VA-78,
2025-09-04,
paskelbta TAR 2025-09-04, i. k. 2025-14984        



Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-56,
2006-06-13,
Žin., 2006, Nr.
69-2552 (2006-06-20), i. k. 1062055ISAK000VA-56                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 "Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo" pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-19,
2007-03-19,
Žin., 2007, Nr.
35-1300 (2007-03-27), i. k. 1072055ISAK000VA-19                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 "Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo" pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-12,
2011-01-21,
Žin., 2011, Nr.
11-502 (2011-01-27), i. k. 1112055ISAK000VA-12                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 "Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo" pakeitimo

4.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-30,
2012-03-05,
Žin., 2012, Nr.
29-1376 (2012-03-08), i. k. 1122055ISAK000VA-30                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 "Dėl Asocijuotų asmenų tarpusavio sandorių arba ūkinių operacijų ataskaitos fr0528 formos ir jos užpildymo taisyklių patvirtinimo" pakeitimo

5.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-140,
2014-11-17,
paskelbta TAR 2014-11-17, i. k. 2014-16969                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 ,,Dėl asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo“ pakeitimo

6.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-35,
2016-03-31,
paskelbta TAR 2016-03-31, i. k. 2016-06726                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 „Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo“ pakeitimo

7.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-130,
2016-10-12,
paskelbta TAR 2016-10-12, i. k. 2016-25019                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 ,,Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo“ pakeitimo

8.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-78,
2025-09-04,
paskelbta TAR 2025-09-04, i. k. 2025-14984                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymo Nr. VA-27 „Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo“ pakeitimo

